CELEX: C2004/118/86
Language: da
Date: 2004-04-30 00:00:00
Title: Kendelse afsagt af Retten i Første Instans den 15. marts 2004 i sag T-66/02, Idiotiko Institouto Epaggelmatikis Katartisis N. Avgerinopoulou Anagnorismenes Technikes Idiotikes Epaggelmatikes Scholes AE, Panellinia Enosi Idiotikon Institouton Epaggelmatikis Katartisis og Panellinia Enosi Idiotikis Technikis Epaggelmatikis Ekpaidefsis kai Katartisis mod Kommissionen for De Europæiske Fællesskaber (Strukturfonde — EF-støtteramme — operationelt program — anmodning om ændring — passivitetssøgsmål — stillingtagen, der bringer passiviteten til ophør — ufornødent at træffe afgørelse)

30.4.2004   
            
            
               DA
            
            
               Den Europæiske Unions Tidende
            
            
               C 118/40
            
         
      KENDELSE AFSAGT AF RETTEN I FØRSTE INSTANS
   
   den 15. marts 2004
   i sag T-66/02, Idiotiko Institouto Epaggelmatikis Katartisis N. Avgerinopoulou Anagnorismenes Technikes Idiotikes Epaggelmatikes Scholes AE, Panellinia Enosi Idiotikon Institouton Epaggelmatikis Katartisis og Panellinia Enosi Idiotikis Technikis Epaggelmatikis Ekpaidefsis kai Katartisis mod Kommissionen for De Europæiske Fællesskaber (1)
   
   (Strukturfonde - EF-støtteramme - operationelt program - anmodning om ændring - passivitetssøgsmål - stillingtagen, der bringer passiviteten til ophør - ufornødent at træffe afgørelse)
   (2004/C 118/86)
   Processprog: græsk
   I sag T-66/02, Idiotiko Institouto Epaggelmatikis Katartisis N. Avgerinopoulou Anagnorismenes Technikes Idiotikes Epaggelmatikes Scholes AE, Panellinia Enosi Idiotikon Institouton Epaggelmatikis Katartisis og Panellinia Enosi Idiotikis Technikis Epaggelmatikis Ekpaidefsis kai Katartisis, Athen (Grækenland), ved T. Antoniou og C. Tsiliotis, mod Kommissionen for De Europæiske Fællesskaber (befuldmægtigede: M. Condou-Durande og L. Flynn), angående et passivitetssøgsmål anlagt i henhold til artikel 232 EF og med påstand om, at det fastslås, at Kommissionen har tilsidesat sine forpligtelser i henhold til Rådets forordning (EF) nr. 1260/99 af 21. juni 1999 om vedtagelse af generelle bestemmelser for strukturfondene (EFT L 161, s. 1) og EF-traktaten, idet den ikke har ophævet den ulovlige forskelsbehandling mellem private og offentlige erhvervsuddannelsesinstitutioner i Grækenland, for så vidt kun sidstnævnte institutioner finansieres af den tredje EF-støtteramme og navnlig af det operationelle program »Uddannelse og indledende erhvervsuddannelse«, har Retten (Fjerde Afdeling), sammensat af afdelingsformanden, H. Legal, og dommerne V. Tiili og M. Vilaras; justitssekretær: H. Jung, den 15. marts 2004 afsagt kendelse, hvis konklusion lyder således:
   
               1)
            
            
               Det er ikke længere fornødent at træffe afgørelse i sagen.
            
         
               2)
            
            
               Hver part bærer sine egne omkostninger.
            
         
      (1)  EFT C 109 af 4.5.2002.